রুদ্ধশ্বাস তল্লাশি অভিযান, বেটিং চক্রে ধৃত ৩

কলকাতা: ক্রিকেট (Cricket) বেটিং চক্রে তিন জন গ্রেফতার। সিএবি’র সভাপতি স্নেহাশিস গাঙ্গুলিকে বৃহস্পতিবার লালবাজারে তলব করা হয়েছে। পুলিশ সূত্রের খবর, ভিনরাজ্য থেকে সমীর এবং গণেশ নামে দুজন কলকাতায় একটি নামী হোটেলে ক্রিকেট বেটিং চক্রে যোগ দিতে আসে। খবর পেয়ে ওই হোটেলে হানা দিয়ে পুলিশ দুজনকে পাকড়াও করে। তাদের জেরা করেই দিল্লির আশিস বাত্রা নামে আরও একজনের খোঁজ মেলে। তাকেও পুলিশ গ্রেফতার করেছে।

পুলিশ জানিয়েছে, ক্রিকেট বিশ্বকাপের প্রতিটি ম্যাচের দিনে তারা যে রাজ্যে ম্যাচ হচ্ছে সেখানে যায়। সেই তথ্যের ভিত্তিতে কলকাতার এই হোটেলে তল্লাশি অভিযান চালানো হয়। সেখান থেকে গোয়ালিয়রের সমীর খান, দিল্লির মণীশকে গ্রেফতার করা হয়। তাদের মোবাইলফোনগুলি বাজেয়াপ্ত করা হয়েছে। তাদের বিরূদ্ধে ভারতীয় দণ্ডবিধির ১২০বি/ ৪২০ ধারায় মামলা রুজু করা হয়েছে।

৩১ অক্টোবর এই তিন ব্যক্তির গতিবিধির বিষয়ে কলকাতা পুলিশের কাছে খবর আসে। তারপরই তদন্ত শুরু করে পুলিশ। দেখা যায় দেশে যখনই যেখানে বিশ্বকাপের ম্যাচের আসর বসছে সেখানেই যাচ্ছিল এই তিন জন।
তাদের জিজ্ঞাসাবাদ চলছে।